
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A NR. 232
                                                           din 19 decembrie 2019
privind aprobarea închirierii directe a unui teren aferent construcției – casă de locuit

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 33.995/04.12.2019 şi la Consiliul Local Sighișoara cu nr. 35.076/12.12.2019, de referatul de aprobare, înregistrat cu nr. 33.999/04.12.2019, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea înregistrată la Municipiul Sighişoara sub nr. 29.607/23.10.2019, formulată de domnul Dîrloșan Ioan, cu referire, în esenţă, la închirierea directă a terenului în suprafață de 719 mp. cu categoria de folosință curți – construcții, înscris în C.F. nr. 51474 Sighișoara, nr. C.F. vechi 6520, cu nr. top. 8172/8, situat în Municipiul Sighișoara, str. Barbu Ștefănescu Delavrancea nr. 26/B, teren aferent casei de locuit – C1 și a anexei – C2, proprietățile acestuia și a soției, doamna Dîrloșan Emilia Etelka;

Având în vedere că terenul în cauză, este cuprins în listele de inventar ale Municipiului Sighișoara -  domeniul privat, cu nr. de inventar 52.028;

Având în vedere că, în urma închirierii acestui teren nu sunt afectate planurile de sistematizare şi că terenul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere că, în urma închirierii acestui teren se aduc venituri suplimentare la bugetul local;

Având în vedere Raportul de specialitate al Direcţiei Administrarea Patrimoniului, înregistrat cu nr. 33.997/04.12.2019, prin care se propune aprobarea închirierii directe a unui teren aferent construcției – casă de locuit, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (1), alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E :

Art. 1.  (1) Se aprobă închirierea directă a terenului, în suprafață de 719 mp., înscris în C.F. nr. 51474 Sighișoara, nr. C.F. vechi 6520, cu nr. top. 8172/8, cu categoria de folosință curți – construcții, către domnul Dîrloșan Ioan și soția acestuia, doamna Dîrloșan Emilia Etelka, teren aferent casei de locuit – C1 și a anexei – C2, proprietățile acestora, situat în Municipiul Sighișoara, str. Barbu Ștefănescu Delavrancea nr. 26/B.

 (2) Chiria va fi de 431,40 lei/an, respectiv de 107,85 lei/trim., adică de 0,6 lei/mp./an, stabilită conform art. 5, alin. (2) și alin. (3) din anexa nr. 8 la Hotărârea Consiliului Local Sighişoara nr. 203/28.11.2019 şi va fi indexată anual cu indicele de inflaţie.

(3) Durata închirierii va fi de 5 (cinci) ani, începând cu data de 01.01.2020.
Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Buzogany Erzsebet        
                              Contrasemnează pentru legalitate
                       SECRETARUL GENERAL al municipiului,

           Bizo Anca
(Prezenta s-a adoptat cu 16 voturi ”pentru” și 1 ”abținere”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Arhitectul Șef;

  2 ex. Direcţia Administrarea Patrimoniului;
  1 ex. Biroul Buget, Contabilitate, Salarizare – Direcția Economică;
  1 ex. Biroul Impozite și Taxe – Direcția Economică;

  1 ex. Biroul Juridic;

  1 ex. domnul Dîrloșan Ioan și soția, doamna Dîrloșan Emilia Etelka.
13 ex.

B.A. 

